

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 22.jūnijā Nr.**351**  (prot.Nr.**13**, **44**.§)

**Par Daugavpils pilsētas domes Sporta un jaunatnes departamenta izveidošanu**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 21.punktu, ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, optimizējot pašvaldības administratīvo struktūru, nodrošinot efektīvu pašvaldības pastāvīgo funkciju izpildi un resursu efektīvu izmantošanu, nodrošinot pašvaldības politikas īstenošanu sporta nozarē un darbā ar jaunatni, budžeta resursu sportam un jaunatnei plānošanas un izlietošanas vienotu koordināciju, veicinot nozaru vienotu mērķu sasniegšanu, vienotu pārvaldību un sadarbību, nozaru attīstības projektu apzināšanu un realizāciju, veicinot nozaru vienotu un efektīvu pasākumu un aktivitāšu norisi, ņemot vērā Daugavpils pilsētas domes Finanšu komitejas 2016.gada 22.jūnija ārkārtas sēdes protokolu Nr.16 un Daugavpils pilsētas domes Izglītības un kultūras jautājumu komitejas 2016.gada 16.jūnija sēdes protokolu Nr.12, atklāti balsojot: PAR – 11 (V.Bojarūns, V.Borisjonoks, A.Broks, J.Dukšinskis, P.Dzalbe, N.Ignatjevs, R.Joksts, J.Lāčplēsis, V.Pučka, R.Strode, J.Zaicevs), PRET – 2 (A.Gržibovskis, D.Rodionovs), ATTURAS – 1 (A.Samarins), **Daugavpils pilsētas dome nolemj:**

1. Ar 2016.gada 1.jūliju izveidot Daugavpils pilsētas domes Sporta un jaunatnes departamentu (turpmāk – Departaments).

2. Apstiprināt Departamenta nolikumu.

3. Izsludināt atklātu konkursu uz Departamenta vadītāja amatu.

4. Reorganizēt Daugavpils pilsētas domes Jaunatnes departamentu, to pievienojot Departamentam.

5. Domes personāla speciālistei veikt darbības atbilstoši Darba likuma prasībām.

6. Uzdot Departamentam sagatavot un iesniegt apstiprināšanai Domē Departamenta uzturēšanas izdevumu tāmi 2016.gadam.

7. Lēmuma izpildi kontrolē Daugavpils pilsētas domes priekšsēdētāja 1.vietnieks J.Dukšinskis.

Pielikumā: Departamenta nolikums.

Domes priekšsēdētājs (personiskais paraksts) J.Lāčplēsis